Title: El temps s’acaba
Course: Moodle Scratch 3: Dissenyem el nostre ScapeScratch (enigmes i pistes). > Section: Activitat 9: Per acabar de preparar el repte final

Qualsevol escape room està plantejada per superar les proves en un temps establert. Ens cal calcular quin és el temps necessari per resoldre totes les proves i enigmes i afegir de forma ben visible aquest compte enrera del temps.

Ja vam fer servir un cronòmetre a l'activitat 6 del moodle 2 d'Scratch.

 Fem-ho pas a pas

- Continuem treballant en el nostre projecte m3repte41.
- Aprofitarem que l’Scratch ja té dos blocs relacionats amb el temps a l’apartat Sensors (blau). Concretament dos blocs: el cronòmetre (en anglès timer) amb l’aspecte i les propietats d’una variable i reinicia el cronòmetre (en anglès reset).
- Per poder comprovar com passa el temps, el valor ha de ser visible. Per això, simplement hem de fer click al quadradet que té al davant el bloc cronòmetre
- Quan el cronòmetre arribi al valor que hem prefixat prèviament, per exemple 60 segons, la partida ha de finalitzar
- En iniciar de nou la partida el cronòmetre s’ha de posar a zero, és a dir hem de fer un “reset”

Continuem treballant en el nostre projecte m3repte41. Per tal que sigui conscient de quant de temps li queda per jugar, avisarem al jugador quan faltin 5 minuts perquè s’esgoti el temps.

 Pista: Una possibilitat és fer aparèixer un missatge quan faltin 5 minuts o emetre un so.