Title: Els escenaris
Course: Moodle Scratch 3: Dissenyem el nostre ScapeScratch (enigmes i pistes). > Section: Activitat 2: Fem aparèixer i desaparèixer objectes

Preparem els escenaris

Ha arribat el moment de preparar la nostra habitació i donar l’ambient que acompanyi la història. Triarem l’escenari i a sobre d’ell situarem els objectes i amagarem els que caldrà trobar per resoldre l’enigme. No els ho hem de posar fàcil!

 Fem-ho pas a pas

- Entrem al nostre compte de l’Scratch i fem una còpia del nostre projecte m3repte11 i li canviem el nom a m3repte21.
- Triem un dels escenaris de la galeria que ens sembli adient per a la nostra història. També podeu dibuixar un fons, pujar un fitxer o bé fer una fotografia i pujar-la. Si no recordeu com fer-ho, podeu consultar l'activitat 6 del moodle 1 d'Scratch.

  Necessitem un altre escenari per poder anar “recollint” els objectes que ens trobem a l’escenari principal. Aquest escenari l’anomenarem “Objectes” i ha de tenir una forma similar a la següent imatge.

 Pista: Heu de dibuixar tants espais per guardar objectes com objectes s’hagin de recollir. Recordeu: dels quatre objectes, un dels objectes amaga a un altre (a l'activitat  1 eren unes roques que amagaven una clau). Aquest objecte no el recollirem, per tant, no cal reservar-li un espai. Quants objectes haurem de recollir? Quants espais hem de fer?

Els objectes es situen al seu lloc…

Ara que tenim definits els dos escenaris, un per a l’habitació i l’altre per anar recollint objectes, hem de posicionar aquests objectes en el lloc corresponent. A l’acabar l'activitat anterior havíem fixat aquestes posicions sense tenir en compte l’escenari, ara haureu de retocar la seva situació.

 Fem-ho pas a pas

- Continuem treballant en el nostre projecte m3repte21 que tenim obert.
- Ens cal que cada cop que comenci el programa l’escenari que es mostri sigui el principal i també poder canviar a l’escenari dels objectes quan sigui necessari. Afegirem al personatge els blocs:

- Per poder retornar de l’escenari “objectes” a l’escenari principal, afegirem al programa dels escenaris els blocs:

- Per a cada objecte haureu de fixar la seva posició a cadascun dels escenaris

  Fixeu la posició de cada objecte als dos escenaris i comproveu que estan ben col·locats quan s’inicia el programa.
 Pista: La posició de l’objecte apareix de forma directa al bloc “vés a…” quan el desplacem sobre l’escenari fins al lloc correcte.

…i desapareixen

Els objectes que heu anat situant a sobre de l’escenari han d’aparèixer o desaparèixer en funció de la història que aneu creant. Alguns poden estar amagats i no fer-se visibles fins que passi alguna cosa, d’altres poden estar amagats darrera d’altres objectes, alguns poden desaparèixer quan els toquem o bé moure’ls per veure què hi ha al darrera. Les possibilitats que tenim són moltes i les anirem veient i millorant. Comencem ara per les accions més simples.

 Fem-ho pas a pas

- Continuem treballant en el nostre projecte m3repte21 que tenim obert.
- Farem que un dels objectes estigui amagat en el moment de començar el programa. La forma més senzilla de fer aparèixer i desaparèixer un objecte és mitjançant els blocs

- Si volem que un objecte estigui amagat des de l’inici, afegirem el bloc “amaga’t” en el moment de fixar la seva posició de la forma següent:

- Una altra forma de fer-ho és mitjançant Esdeveniments. La majoria dels objectes hauran de ser controlats respecte a aparèixer o desaparèixer des de diferents entorns: el propi objecte, els escenaris, en funció de les accions del personatge,… Aquests són els blocs que conté el menú Esdeveniments.

- Més endavant treballarem amb més profunditat les possibilitats que es proporciona Esdeveniments, ara només farem un petit tast. Dit de forma ràpida, ens permet enviar un missatge als diferents objectes i escenaris i aquells que han estat programats per respondre a aquest missatge, executaran les seves accions relacionades. Aquest sistema s’anomena broadcast i és la millor forma de sincronitzar accions en el nostres programes.
- Com que hem de tenir relacionades totes les accions, cal programar-ho tant als objectes com al personatge i als escenaris
- Objectes
  - Afegirem el control de “mostrar” i “amagar” a cada objecte.
  - Triem

  - A “nou missatge” escrivim el missatge que controlarà quan es mostra i quan s’amaga un objecte i el seleccionem

  - Després indicarem quina és l’acció que farà l’objecte quan controlem des d’un altre objecte o escenari el missatge que hem escrit.

- Escenaris
  - Un cop que heu definit a l’objecte en quines condicions s’ha de mostrar o amagar, indicarem a l’escenari que volem que passi amb aquell objecte en concret. Com que hem decidit que el globus no aparegui al principi del programa, és a dir, que estigui amagat a l’escenari principal (castell), heu d’indicar en l’escenari el següent:

- Personatge
  - Per acabar, heu d’indicar al personatge què passarà en el moment de començar el programa

  Repeteix el procés per a tots els objectes i comprova que apareixen de forma correcta en els dos escenaris (principal i objectes) tenint en compte:

- Estan els objectes a les posicions correctes que heu definit en els dos escenaris?
- Els objectes estan visibles en l’escenari que toca?

 Pista: L’objecte que amaga a un altre no ha d’aparèixer a l’escenari d’objectes. Per aconseguir-ho és el mateix procés que hem fet amb l’exemple del globus però al contrari. L’objecte amagat darrera de l’altre ha d’estar als dos escenaris, tot i que al principal no es veu perquè està al darrera d’un d’ells. El quart objecte ha d’estar visible en els dos escenaris.