Title: Hem d’explicar com jugar
Course: Moodle Scratch 3: Dissenyem el nostre ScapeScratch (enigmes i pistes). > Section: Activitat 9: Per acabar de preparar el repte final

Una altra cosa imprescindible és explicar als nostres jugadors quina és la història a la qual participaran, quines són les normes del joc, quant de temps tenen, quines són les tecles de control,…en poques paraules, és necessari que donem unes instruccions clares i precises.

Per començar, nosaltres hem de tenir clar què volem explicar. Teniu tota la descripció del vostre repte final, però no la de l’escape room que heu anat fent al llarg de les activitats, però necessitem aquestes instruccions de forma que quedin clares.

 Fem-ho pas a pas

- Continuem treballant en el nostre projecte m3repte41.
- Hi ha diferents formes de donar les instruccions als jugadors. Per exemple, podeu fer aparèixer una explicació només començar el joc, o bé podeu fer que hi hagi un botó d’ajut per poder-les consultar sempre que el jugador vulgui. I encara millor, fer les dues coses.

  Afegiu al vostre projecte una pantalla inicial amb les instruccions per jugar l’escape room que heu anat desenvolupant al llarg de les sessions. Prèviament haureu d’haver decidit quin és el missatge i que sigui el més clar possible.

 Pista: Heu de crear un nou escenari on escriureu les instruccions del joc i cal controlar que en aquest escenari no apareguin cap dels objectes. Indicareu també quina tecla cal prémer per començar el joc.

  Afegiu a l’escenari principal un botó que pugui prémer el jugador per tornar a veure la pàgina principal i llegir de nou les instruccions.

 Pista: Consulteu l'activitat 2 d’aquest  moodle 3 d'Scratch per recordar com fer canvis d’escenaris i controlar que els objectes quedin amagats.