Title: Què és una llista?
Course: Moodle Scratch 3: Dissenyem el nostre ScapeScratch (enigmes i pistes). > Section: Activitat 7: Llistes i més llistes

Una llista és un espai on podem guardar diferents valors, podríem dir que és un conjunt de variables relacionades entre elles. Imagineu que teniu un armari amb molt calaixos i dins de cada calaix hi guardeu un objecte, aquest armari seria una llista i cada objecte un valor diferent.

De la mateixa forma que els calaixos de l’armari estan situats en un ordre, a una llista cada valor guardat també el té. Aquest ordre s’anomena índex i ens permet saber si un valor és el primer o el quart de la llista. Si fem servir llistes podem guardar valors que estiguin relacionats sense necessitat d’haver de crear tantes variables com valors vulguem guardar i, a més, accedir directament només a un valor concret tenint en compte la seva posició (índex).

Les llistes es poden crear de forma manual o automàtica. Començarem per fer una llista manualment.

 Fem-ho pas a pas

- Obrim un nou projecte amb el nom m3repte71, amb un escenari qualsevol i un personatge.
- Per crear una llista heu d’anar al menú de dades

- Posem nom a la llista i ens apareix buida.

- Fixeu-vos que la llista apareix perquè està seleccionada. Juntament amb la llista apareixen tots els blocs d’accions que hi estan relacionats.
- Per afegir elements a la llista hem de clicar el símbol “+”, escriure el contingut i repetir l’acció tantes vegades com elements vulguem que tingui la llista.
- Per veure un element de la llista farem servir el bloc
- Cada element té assignat un índex que és el número que indiquem a la finestra.

  En el vostre projecte m3repte71 que teniu obert, genereu una llista i introduiu 10 paraules. Un cop creada la llista, feu que aparegui un missatge format per tres paraules de la llista triades a l’atzar.

 Pista: Heu de crear tres variables per guardar les paraules i posteriorment unir-les. Controleu que quedin espais entre les paraules unint també espais vuits.