Title: Què poden fer les pistes recollides?
Course: Moodle Scratch 3: Dissenyem el nostre ScapeScratch (enigmes i pistes). > Section: Activitat 4: Recollint pistes

Ja tenim la primera pista, una clau !

Què podem fer amb aquesta clau? Òbviament obrir una porta…o potser un cofre, un armari, una caixa forta. I què hi haurà a dins? Cada cop anem fent més gran el misteri.

Començarem per una cosa senzilla, quan tinguem la clau agafada obrirem una petita porteta o l’objecte que vosaltres decidiu. Som-hi!

 Fem-ho pas a pas

- Continuem amb el nostre projecte m3repte41 que tenim obert.
- Per començar, hem de tenir una porta o un objecte que es pugui obrir amb una clau i no només això, hem de tenir aquest objecte tancat i també obert, és a dir, dos vestits de l’objecte. Podeu buscar a la galeria, dibuixar-lo, fer una fotografia o buscar-lo a Internet.

- Quan comença el programa, la porta ha d’estar tancada.

- Movem les roques i descobrim la clau que decidim agafar.

- Quan agafem la clau s’obre la porta

- Aquests són els blocs que controlen que a l’inici del programa la porta estigui tancada i que s’obri a l’agafar la clau.

  Hem de millorar aquest programa de forma que la porta no s’obri tot just quan la clau estigui agafada sinó quan el personatge estigui tocant la porta. Feu que surti una pregunta que demani al personatge si vol obrir la porta.

 Pista: Per obrir la porta s’han de complir dues condicions: que el personatge hagi recollit la clau i que quan se li pregunti si vol obrir la porta contesti afirmativament.